SCB คว้ารางวัล “ธนาคารเพื่อกิจการเอสเอ็มอีที่น่าเชื่อถือที่สุด”
SCB รับรางวัล “ธนาคารเพื่อกิจการเอสเอ็มอีที่น่าเชื่อถือที่สุด” จากผลสำรวจ 2021 Thailand's Most Admired Brand โดยนิตยสารแบรนด์เอจ
SCB รับรางวัล “ธนาคารเพื่อกิจการเอสเอ็มอีที่น่าเชื่อถือที่สุด” จากผลสำรวจ 2021 Thailand's Most Admired Brand โดยนิตยสารแบรนด์เอจ
11 ต.ค. 2564

ธนาคารไทยพาณิชย์ จำกัด (มหาชน) หรือ SCB ครองใจผู้ประกอบการเอสเอ็มอี ได้รับรางวัล “ธนาคารเพื่อกิจการเอสเอ็มอีที่น่าเชื่อถือที่สุด” จากผลสำรวจ 2021 Thailand’s Most Admired Brand จัดทำโดยนิตยสารแบรนด์เอจทั้งนี้ธนาคารไทยพาณิชย์ได้รับคัดเลือกให้เป็นแบรนด์ที่ได้รับความน่าเชื่อถือและไว้วางใจจากผู้บริโภคมากที่สุดในกลุ่มธนาคารเพื่อกิจการเอสเอ็มอี ตามความคิดเห็นของผู้บริโภคทั่วประเทศถึงการจดจำได้ในแบรนด์ SCB SME
ทั้งนี้ภาพลักษณ์ ผลิตภัณฑ์และบริการที่ตรงใจ การเข้าถึงผู้บริโภค สะท้อนถึงความสำเร็จในการส่งมอบคุณค่าผ่านผลิตภัณฑ์และบริการทางการเงิน ตลอดจนการอยู่เคียงข้างเอสเอ็มอีในทุกสถานการณ์ โดยเฉพาะท่ามกลางวิกฤตโควิด-19
อย่างไรก็ดีตลอดเกือบ 2 ปีที่ผ่านมา ธนาคารไทยพาณิชย์ได้ให้ความช่วยเหลือแก่ผู้ประกอบการในหลากหลายมิติอย่างทันท่วงที ทั้งมาตรการทางการเงิน และมาตรการช่วยเหลือรูปแบบอื่นๆ เช่น การสนับสนุนช่องทางการขายทั้งออนไลน์และออฟไลน์ การผนึกเครือข่ายพันธมิตรสนับสนุนโอกาสใหม่ๆ รวมถึงการเพิ่มพูนความรู้ในการอยู่รอดภายใต้ความท้าทายที่เกิดขึ้น เพื่อขับเคลื่อนให้เอสเอ็มอีไทยฟันฝ่าทุกปัญหาและเดินหน้าธุรกิจได้อย่างแข็งแกร่ง โดยมี นางพิกุล ศรีมหันต์ รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจเอสเอ็มอี ธนาคารไทยพาณิชย์ รับมอบรางวัล
 